**Patru bobocei de raţă**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patru bobocei de raţă,

Iar cu ei şi raţa Mac,

Au pornit de dimineaţă,

Foarte bucuroşi spre lac.

– Vai, mi-e frică, vai, mi-e frică!

Strigă raţa cea mai mică.

Plec acasă, nu-o să pot

Niciodată să înot!

Aoleu, priviţi, spre noi

Se îndreaptă un vulpoi!

Trebuie să ne salvăm,

Iute hai să… înotăm!

Patru „bărci” mai mititele

Şi cu „barca” – Raţa Mac,

Bucuroase, fericite,

Toată ziua stau pe lac.